|  |  |  |  |
| --- | --- | --- | --- |
| **Azonosító** | **A bejelentés tartalmi kivonata** | **Státusz** | **Vizsgálat eredménye** |
| 1372671 | Bejelentő egy fővárosi szabadtéri szórakozóhely éjszaka is hangos rendezvényei miatt tett bejelentést. | lezárt | A közérdekű bejelentést Budapest Főváros IX. Kerület Ferencváros jegyzője megvizsgálta, és az alábbi tájékoztatást adta:A Budapest Park nevű szórakozóhely 2012 óta működik Ferencvárosban a Fővárosi Önkormányzattól bérelt, Budapest, Soroksári út 60. szám alatti ingatlanon, minden évben áprilistól szeptemberig. A jegyző évente új rendezvénytartási engedélyt ad ki az üzemeltetőnek és a zaj kibocsátási határértéket is megállapítja, amelynek betartását az üzemeltető minden évben igazságügyi zaj szakértői véleménnyel igazolja.Jegyző munkatársai évente rendszeresen végeznek ellenőrzéseket mind a nappali, mind az éjszakai időszakban és koordinálják a szakhatóságok által végzendő ellenőrzéseket is. Az első évtől eltekintve, egyetlen további alkalommal sem tapasztaltak hibát, hiányosságot vagy szabálytalanságot a zajkibocsátás tekintetében sem.2019-ben 12 személytől érkezett panasz, ebből kettő panaszos volt ferencvárosi lakos, egy fő XXI., egy személy VIII., a többi személy XI. kerületi lakos volt. A panaszosokkal a jegyző munkatársai felvették a kapcsolatot, hogy az éjszakai órákban lehetővé teszik-e lakásaikban a zajmérést. A zajmérést vállaló panaszosok egyikének lakásában sem volt nemhogy zavaró, de még hallható zaj sem, pedig az ellenőrzés időpontjában a Park meglehetősen nagy hangerővel üzemelt. A Kp/13244-4/2019/V. számú határozat (zajkibocsátási határérték megállapítása) szerinti védendő épületek egyikéből sem érkezett panasz a Park működésével kapcsolatban.A Budapest Parkban a koncert minden esetben 22.00 órakor befejeződik, ezt követően pedig a koncertnél kisebb hangerővel folytatódik. A legutóbbi ellenőrzést a jegyző 4 munkatársa végezte oly módon, hogy ketten a Park előtti közterületen tartózkodtak, ketten pedig a − közreműködést vállaló − panaszosokat keresték fel VIII., IX. és XI. kerületi lakásaikban. Az ellenőrzés során a lakásokból felhívták a Parknál várakozó kollégákat és a panaszosokkal együtt meggyőződtek arról, hogy a helyszínen bizony nagyon hangos zenéből a lakásokban semmit nem lehet hallani.A környezeti zaj és rezgés elleni védelemről szóló 284/2007. (X. 29.) Korm. rend. 17. § (1) bekezdése szerint ugyanis, ha a környezetvédelmi hatóság [jegyző] azt állapítja meg, hogy a szabadidős zajforrás által okozott zaj a zaj kibocsátási határértéket túllépi, akkor a zajforrás üzemeltetőjét intézkedési terv benyújtására kötelezi. Az intézkedési terv jóváhagyásával megfelelő határidővel az abban foglaltak megvalósítására kötelezi az üzemeltetőt. A tevékenység csak akkor lenne korlátozható, ha az intézkedési tervet az üzemeltető nem hajtja végre vagy annak ellenére is határérték-túllépés történik. Határérték-túllépést egyetlen alkalommal sem tapasztalt még a megállapított hatásterületen belül sem (innen panasz sem érkezett), így ezzel kapcsolatos intézkedésre ezideig nem volt szükség és lehetőség. |